CELEX: 32010D0207
Language: fi
Date: 2009-11-16 00:00:00
Title: Neuvoston päätös, tehty 16 päivänä marraskuuta 2009 , CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun CARIFORUM–EY-neuvoa-antavan komitean osallistujia sekä EY-sopimuspuolessa sijaitsevien organisaatioiden edustajien valintaa koskevasta yhteisön kannasta

8.4.2010   
            
            
               FI
            
            
               Euroopan unionin virallinen lehti
            
            
               L 88/23
            
         NEUVOSTON PÄÄTÖS,
   tehty 16 päivänä marraskuuta 2009,
   CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun CARIFORUM–EY-neuvoa-antavan komitean osallistujia sekä EY-sopimuspuolessa sijaitsevien organisaatioiden edustajien valintaa koskevasta yhteisön kannasta
   (2010/207/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan,
   ottaa huomioon komission ehdotuksen,
   on kuullut Euroopan talous- ja sosiaalikomiteaa,
   sekä katsoo seuraavaa:
   
               (1)
            
            
               CARIFORUM-valtioiden sekä Euroopan yhteisön ja sen jäsenvaltioiden välinen talouskumppanuussopimus (1), jäljempänä ’sopimus’, allekirjoitettiin 15 päivänä lokakuuta 2008, ja sitä on sovellettu väliaikaisesti 29 päivästä joulukuuta 2008.
            
         
               (2)
            
            
               Sopimuksen 232 artiklan 2 kohdan mukaan CARIFORUM–EY-neuvoa-antavan komiteaan, jäljempänä ’komitea’, osallistujista päättää CARIFORUM–EY-yhteisneuvosto, jäljempänä ’yhteisneuvosto’, jotta taattaisiin kaikkien asianomaisten osapuolten laaja edustus.
            
         
               (3)
            
            
               On erittäin tärkeää, että sopimuksessa määrätyt instituutiot ja etenkin komitea perustetaan nopeasti, koska sillä on tärkeä rooli sopimuksen täytäntöönpanon seurannassa.
            
         
               (4)
            
            
               Olisi luotava yhteisön sisäinen menettely EY-sopimuspuolessa sijaitsevien organisaatioiden edustajien valintaa varten.
            
         
               (5)
            
            
               Euroopan talous- ja sosiaalikomitea on ilmaissut halukkuutensa avustaa eurooppalaisten kansalaisyhteiskunnan organisaatioiden edustajien kartoittamisessa ja valinnassa sekä huolehtia alkuvaiheessa komitean sihteeristön tehtävistä,
            
         ON PÄÄTTÄNYT SEURAAVAA:
   1 artikla
   Sopimuksella perustetun komitean pysyvien jäsenten valitsemisesta yhteisneuvostossa tehtävän päätöksen hyväksymistä koskeva yhteisön kanta pohjautuu tämän päätöksen liitteenä olevaan luonnokseen yhteisneuvoston päätökseksi.
   2 artikla
   1.   Euroopan talous- ja sosiaalikomitea tekee komissiota kuullen ja sen kanssa yhteisymmärryksessä ehdotuksen liitteessä olevan 1 artiklan 1 kohdan a alakohdassa tarkoitettujen eurooppalaisten organisaatioiden edustajista CARIFORUM–EY-kauppa- ja kehityskomitealle, jäljempänä ’kauppa- ja kehityskomitea’, hyväksyttäväksi. Edustajiksi ehdotetaan kolmea ammattijärjestöjen edustajaa, kolmea työnantajajärjestöjen edustajaa sekä kolmea eri sosiaalisia ja taloudellisia etuja edustavien järjestöjen edustajaa, mukaan lukien maataloustuottaja- ja kuluttajajärjestöt, ja heidän on täytettävä liitteessä olevan 1 artiklan 1 kohdassa säädetyt vaatimukset.
   2.   Liitteessä olevan 1 artiklan 1 kohdan c alakohdassa tarkoitettujen eurooppalaisten organisaatioiden edustajia on oltava neljä, ja liitteessä olevan 1 artiklan 1 kohdan b alakohdassa tarkoitettujen eurooppalaisten organisaatioiden edustajia on oltava kaksi. Euroopan talous- ja sosiaalikomiteaa pyydetään laatimaan luettelot liitteessä olevan 1 artiklan 1 kohdan b ja c alakohdassa tarkoitetuista organisaatioista. Sitä varten julkaistaan laajalti kyseisiin luetteloihin sisällyttämistä koskeva kiinnostuksenilmaisupyyntö. Kiinnostuksenilmaisupyyntöön vastatessaan organisaation on kerrottava, millä tavoin se täyttää liitteessä olevassa 1 artiklassa asetetut vaatimukset. Luetteloihin voidaan myöhemmin lisätä organisaatioita, jotka täyttävät kyseiset vaatimukset. Komissio tarkistaa, että luetteloon sisällyttämistä hakevat organisaatiot täyttävät liitteessä olevassa 1 artiklassa asetetut vaatimukset. Jos komissio katsoo, ettei luetteloon sisällyttämistä hakeva organisaatio täytä näitä vaatimuksia, se ilmoittaa asiasta hakijaorganisaatiolle kahden kuukauden kuluessa hakemispäivästä.
   3.   Luetteloihin kuuluvia organisaatioita pidetään ajan tasalla komitean työskentelystä, ja ne voivat osallistua tarkkailijoina omalla kustannuksellaan sen työskentelyyn.
   4.   Kiinnostuksenilmaisupyynnössä organisaatioita pyydetään myös ilmoittamaan, onko joku niiden edustajista halukas toimimaan komitean pysyvänä jäsenenä. Luetteloihin kuuluvia organisaatioita pyydetään myöhemmin tukemaan enintään kahden kiinnostuksensa ilmaisseen ja liitteessä olevassa 1 artiklassa asetetut vaatimukset täyttävän edustajan ehdokkuutta komitean pysyväksi jäseneksi. EY-sopimuspuoli ehdottaa kauppa- ja kehityskomitealle 1 artiklan 1 kohdan b ja c alakohdassa tarkoitettuja ryhmiä edustaviksi pysyviksi jäseniksi niitä edustajia, jotka ovat saaneet eniten kannatusta, edellyttäen että noudatetaan liitteessä olevassa 1 artiklassa asetettuja vaatimuksia.
   5.   Komitean pysyvänä jäsenenä toimimista koskeva kiinnostuksenilmaisupyyntö julkaistaan neljä kuukautta ennen komitean jäsenten toimikauden päättymistä. Nimeämisessä noudatetaan 4 kohdassa säädettyä menettelyä.
   
      Tehty Brysselissä 16 päivänä marraskuuta 2009.
      
         
            Neuvoston puolesta
         
         
            Puheenjohtaja
         
         C. MALMSTRÖM
      
   
   
      (1)  EUVL L 289, 30.10.2008, s. 3.
   
      LIITE
      
         CARIFORUM–EY-YHTEISNEUVOSTON PÄÄTÖS N:o …/20..
         CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun CARIFORUM–EY-neuvoa-antavan komitean osallistujista
         CARIFORUM–EY-YHTEISNEUVOSTO, joka
         ottaa huomioon CARIFORUM-valtioiden sekä Euroopan yhteisön ja sen jäsenvaltioiden välisen, Bridgetownissa Barbadosissa 15 päivänä lokakuuta 2008 allekirjoitetun talouskumppanuussopimuksen, jäljempänä ’sopimus’, ja erityisesti sen 232 artiklan 2 kohdan
         sekä katsoo, että
         sopimuksen 1 artiklassa vahvistettujen tavoitteiden ja sopimuksen seurantaa koskevan 5 artiklassa esitetyn sitoumuksen perusteella on aiheellista perustaa nopeasti CARIFORUM–EY-neuvoa-antava komitea, jäljempänä ’komitea’,
         ON PÄÄTTÄNYT SEURAAVAA:
         1 artikla
         1.   Komiteassa on 40 kansalaisyhteiskunnan organisaatioita edustavaa pysyvää jäsentä, joista 25 on CARIFORUM-valtioissa sijaitsevien organisaatioiden edustajia ja 15 EY-sopimuspuolessa sijaitsevien organisaatioiden edustajia.
         Kummassakin näistä ryhmistä on oltava vähintään kaksi edustajaa organisaatioista, jotka edustavat seuraavia:
         
                     a)
                  
                  
                     työmarkkinaosapuolet ja talouselämän osapuolet,
                  
               
                     b)
                  
                  
                     tiedemaailma, mukaan lukien riippumattomat tutkimuslaitokset, ja
                  
               
                     c)
                  
                  
                     muut valtioista riippumattomat järjestöt, kuten kehitys- ja ympäristöjärjestöt.
                  
               Pysyvien jäsenten toimikausi on kaksi vuotta, ja se voidaan uusia. On varmistettava riittävä asiantuntemus sekä laaja maantieteellinen ja alakohtainen edustus.
         2.   Tässä päätöksessä tarkoitetaan kansalaisyhteiskunnan organisaatioilla yhdistyksiä, säätiöitä ja muita yksityisiä instituutioita, joilla on voittoa tavoittelematon kansainvälinen tarkoitusperä ja jotka pystyvät antamaan asiantuntijatietoa tai -neuvoja sopimuksen alaan kuuluvista asioista tai jotka edustavat sopimuksen alaan kuuluvia asioita koskevan yleisen mielipiteen kannalta tärkeitä ryhmiä. Vaatimusta voittoa tavoittelemattomasta tarkoitusperästä ei ole välttämätöntä soveltaa tiedelaitoksiin, joilla on erityisasiantuntemusta sopimuksen alalta.
         3.   Organisaation katsotaan sijaitsevan CARIFORUM-valtioiden tai EY-sopimuspuolen alueella, jos sen pääasiallinen toimipaikka sekä keskeiset hallinto- ja valvontaelimet ovat tapauksen mukaan joko CARIFORUM-valtioiden tai EY-sopimuspuolen alueella.
         2 artikla
         CARIFORUM–EY-kauppa- ja kehityskomitea, jäljempänä ’kauppa- ja kehityskomitea’, käsittelee ja hyväksyy joutuisasti CARIFORUM-valtioiden ja EY-sopimuspuolen ehdottamien pysyvien jäsenten luettelon sekä sen uusimiset.
         3 artikla
         Kaikki organisaatiot, jotka täyttävät 1 artiklan 2 ja 3 kohdan vaatimukset, saavat osallistua komitean kokouksiin tarkkailijoina. Kauppa- ja kehityskomitea hyväksyy vuosittain CARIFORUM-valtioiden ja EY-sopimuspuolen ehdottamien tarkkailijoiden luettelon. Komitea voi kutsua asiantuntijoita avustamaan työssään. Asiantuntijoiden ja tarkkailijoiden osallistumisen yksityiskohdista määrätään komitean työjärjestyksessä.
         4 artikla
         Euroopan talous- ja sosiaalikomitea huolehtii komitean sihteeristön tehtävistä alkujakson ajan 31 päivään joulukuuta 2010. Jakso uudistetaan ilman eri toimenpiteitä, elleivät sopimuspuolet tai Euroopan talous- ja sosiaalikomitea ilmoita eriävää mielipidettään riittävän ajoissa ennakkoon.
         5 artikla
         Rahoitusjärjestelyt vahvistaa kauppa- ja kehityskomitea. Vain pysyvät jäsenet voivat saada taloudellista tukea komiteaan liittyvien velvollisuuksiensa hoitamiseen.
         6 artikla
         Tämä päätös tulee voimaan …
         
            Tehty …